Source: https://tax-fin-lex.si/Zbirke/SodnaPraksaList?nodeId=a6a42257-4188-4529-9fee-bead01171d3c&pageNumber=2
Timestamp: 2019-09-16 22:49:30+00:00
Document Index: 3085905

Matched Legal Cases: ['sodišče ', 'sodišče ', 'sodišče ', 'sodišče ', 'ZKP ', 'ZKP ', 'ZKP ', 'sodišče ']

Sklep I R 61/2006
VS09322
Okrožno sodišče v Mariboru je drugo sodišče in ni nadrejeno Okrajnemu sodišču v Mariboru, zato ni razlogov za dvom v nepristranskost odločanja Okrajnega sodišča v Mariboru. Glede na to ni razlogov za prenos krajevne pristojnosti.
Sklep I R 93/2006
VS09405
Pavšalne trditve, s katerimi predlagatelj postopka utemeljuje predlog ne predstavljajo "drugih tehtnih razlogov" za prenos pristojnosti, še manj razlogov, ki bi utemeljevali očitno lažjo izpeljavo postopka pred drugim sodiščem.
Sodba II Ips 627/2004
VS09388
ZOR člen 17, 17/1, 154, 154/1.
darilna pogodba za primer smrti - sklepčnost tožbe - odškodninska odgovornost pogodbenih strank - protipravnost - dolžnost izpolnitve obveznosti
Stranka, ki je kot obdarjenec sklenila darilno pogodbo, čeprav je vedela, da je darovalec glede istega premoženja že prej sklenil dosmrtno pogodbo za primer smrti, ni ravnala protipravno ter za takšno ravnanje tudi ni odškodninsko odgovorna.
Sodba II Ips 18/2005
VS09379
povrnitev negmotne škode - višina denarne odškodnine - načelo objektivne pogojenosti odškodnine - načelo individualizacije odškodnine
Sodba II Ips 730/2004
VS09376
lastninska pravica na nepremičnini - pridobitev lastninske pravice - gradnja na tujem svetu - aktivna legitimacija
ODZ je v paragrafu 418 za gradnjo na tujem svetu določal, da zgradba pripada zemljiškemu lastniku le, če je bila zgrajena brez njegove vednosti. Če pa je lastnik zemljišča vedel za gradnjo in je ni takoj prepovedal, pa sme od poštenega graditelja zahtevati le občno vrednost za svet. Ob taki materialnopravni ureditvi je sodišče druge stopnje pravilno razložilo, da je imela v času gradnje pravico uporabe na spornem zemljišču tožnica oziroma njena pravna prednica in ker tožnica v pravdi ni dokazala, da bi člani DPD ... gradili brez njene vednosti, niti da bila ona pravna naslednica DPD ..., je sodišče druge stopnje pravilno presodilo, da tožnica ni legitimirana za tožbeni zahtevek, da je pridobila lastninsko pravico z gradnjo. Ker je prizidke gradila DPD ..., bi bila le-ta legitimirana za tak tožbeni zahtevek kot ga uveljavlja tožnica v tej pravdi.
Sklep I R 92/2006
VS0010627
Sodniki odločajo na podlagi ustave in zakonov in morajo biti sposobni objektivno odločati v vseh sporih - četudi sodnik (sodniki) pozna(jo) sodnika ene ali druge stranke. To ne sme in ne more vplivati na sojenje.
Sodba I Ips 197/2006
VS23475
ZKP člen 420, 420/2, 424, 424/1.KZ člen 126, 126/2-3.
zahteva za varstvo zakonitosti - obseg preizkusa - zmotna ali nepopolna ugotovitev dejanskega stanja - pomen izrazov v KZ - uradna oseba
Učitelj lahko ima v določenih primerih lastnost uradne osebe, npr. ko izdaja spričevala, diplome in morebitne druge uradne listine, pri čemer velja takšen status le v zvezi s temi delovnimi dolžnostmi; pri opravljanju pedagoškega dela, katerega vsebina je poučevanje, vzgoja in tudi zagotavljanje discipline, pa učitelj ni uradna oseba.
VS09453
ZPP člen 39, 39/1, 41, 367, 367/2, 377.
Če se izpodbijajo odločitve o zahtevkih z različno podlago, je treba presojati dovoljenost revizije v skladu z relevantno vrednostjo vsakega izpodbijanega dela pravnomočne sodbe, ki se nanaša na posamezni zahtevek.
Sodba I Up 1458/2004
VS18659
ZVPot člen 28, 28/3, 72. ZUS člen 73.
ukrep tržnega inšpektorja - razprodaja blaga - odstotek znižanja objavljen v razponu
Sodba I Ips 125/2006
VS23483
ZKP člen 371, 371/1-10, 371/1-11, 385, 420, 420/2, 424, 424/1.
bistvene kršitve določb kazenskega postopka - prepoved reformatio in peius - dopolnitev opisa kaznivega dejanja - oblika naklepa - pritožba v korist obsojenega - pritožba v škodo obsojenega - obrazložitev sodbe - razlogi o odločilnih dejstvih - zahteva za varstvo zakonitosti - obseg preizkusa
Le če bi bila pritožba, ki jo je vložil državni tožilec v obsojenčevo škodo, zavržena kot prepozna ali nedovoljena ali zavrnjena kot neutemeljena, bi veljalo, da je bila pritožba podana samo v njegovo korist.
Sodba I Ips 327/2006
VS23405
ZKP člen 201, 201/1, 202, 202/2, 204a, 204a/2.
pripor - obtožno načelo - predlog za odreditev pripora - priporni razlog - vsebina sklepa o priporu
Iz vsebine obtožnega načela izhaja, da preiskovalni sodnik sme odrediti pripor samo iz tistega pripornega razloga in glede tistega kaznivega dejanja in osumljenca, kot je predlagal državni tožilec, ni pa izključno vezan na dejstva in dokaze, s katerimi je tožilec utemeljil svoj predlog; upoštevati sme tudi tista dejstva in dokaze, ki so razvidni iz spisa.
Sodba II Ips 665/2004
VS09378
povrnitev negmotne škode - višina denarne odškodnine - načelo objektivne pogojenosti odškodnine - načelo individualizacije odškodnine - trajanje sodnega postopka in višina odškodnine
Sodba I Up 795/2003
URBANIZEM - OKOLJSKO PRAVO
VS17914
ZUN člen 54, 54/2, 55. Uredba o hrupu v naravnem in življenjskem okolju člen 4. ZUS člen 73.
lokacijsko dovoljenje - soglasje zdravstvenega inšpektorata - varstvo pred hrupom - strokovno mnenje Inštituta za varstvo okolja - izpodbijanje strokovnega mnenja z pavšalnimi navedbami
Pri III. območju varstva pred hrupom gre za tako imenovano mešano območje, ki je hkrati namenjeno prebivanju in obrtnim ter podobnim proizvodnim dejavnostim. Ker je lokacijski dokumentaciji priloženo soglasje zdravstvenega inšpektorata, ki temelji na strokovnem mnenju, ki ga je izdelal Zavod za zdravstveno varstvo, Inštitut za varstvo okolja iz katerega izhaja, da predvidena gradnja skladišča ne presega ravni hrupa za III. območje, tožnik zgolj z pavšalnimi navedbami o pomanjkljivosti strokovnega mnenja, ne more uspeti.
Sodba II Ips 178/2006
VS0010565
ZPP člen 39, 360/1, 367, 367/2, 370, 370/3, 371, 377, 383.
dovoljenost revizije - obrazložitev sodne odločbe - preizkus pravnomočne odločbe v revizijskem postopku - zavrženje revizije
Povzetim pravnomočnim odločitvam ni mogoče naprtiti očitka, da so posledica zmotne uporabe materialnega prava. Ali so pravilne tudi v dejanskem pogledu pa presega meje v postopku z revizijo dovoljenega preizkusa pravnomočne sodbe.
Sklep I R 95/2006
VS09404
V sistemu dokazne ocene, zavezane racionalni argumentaciji, okoliščina da bo v postopku morebiti zaslišan kot priča sodnik istega sodišča, ne more predstavljati razloga za določitev drugega stvarno pristojnega sodišča.
Sodba II Ips 26/2005
VS09384
SPZ člen 99, 266, 266/1. ZTLR člen 42.
vznemirjanje lastninske pravice - negatorna tožba - rok za vložitev tožbe - sprememba zakonodaje
Negatorna tožbo varuje (domnevnega) lastnika pred protipravnim vznemirjanjem tretjih. Sklicevanje sodišča na 99. člen SPZ je pravilno, ker je bila tožba vložena 22.4.2004, nov SPZ pa je začel veljati 1.1.2003. Po prvem odstavku 266. člena SPZ ostanejo stvarne pravice, ki so bile pridobljene pred uveljavitvijo tega zakona, v veljavi z vsebino, kot jo določa novi zakon. Zato revizijsko sodišče le dodaja, da je 99. členu SPZ vsebinsko enako določbo vseboval tudi 42. člen prej uporabljanega ZTLR.
Sodba IV Ips 59/2004
VS23967
ZP člen 79, 79/4, 175, 175/2-7, 176, 176/4, 181, 181/2. Odvetniška tarifa tarifna številka 31, 31/1-1a, 31/1-1b, 31/1-2.
stroški postopka o prekršku - stroški zastopanja z zagovornikom - kdo plača stroške postopka - zahteva za povrnitev stroškov - odvetniška storitev - stroški pritožbe zoper sklep o stroških
Sklep I Up 1334/2006
VS18283
ZUP člen 213, 279, 279/1-3. ZUS člen 35, 35/2, 69, 69/2.
izredno pravno sredstvo - obnova sodnega postopka - ureditvena začasna odredba - dovoljenost začasne odredbe - zavrženje predloga
Izdajo začasne odredbe zaradi ureditve spornega razmerja je mogoče zahtevati le v zvezi s tožbo, o kateri se odloča o zakonitosti izpodbijanega upravnega akta, ne pa ob izrednih pravnih sredstvih, s katerimi se izpodbija sodba, s katero je bilo pravnomočno odločeno o tožbi in je bilo tudi pravno razmerje z njo pravnomočno urejeno.
Sklep I Up 1398/2004
CIVILNO PROCESNO PRAVO - SODNE TAKSE - UPRAVNI SPOR
VS17937
ZST člen 13, 14, 29. ZUS člen 16, 73.ZPP člen 339, 339/2-12.
ponovna zahteva za oprostitev plačila sodnih taks - zavrženje
Če je zahtevek za oprostitev plačila sodnih taks pravnomočno zavrnjen, se ponovljen zahtevek zavrže, ker o isti stvari ni mogoče ponovno odločati.
Sklep I Up 1345/2006
VS17915
ZUS člen 22, 73.
vrnitev v prejšnje stanje - selitev odvetniške pisarne - založitev spisa
Vrnitev v prejšnje stanje se lahko le izjemoma dovoli zaradi razlogov, ki so na strani pooblaščenca stranke - odvetnika. Odvetnik mora v skladu z Zakonom o odvetništvu dejavnost opravljati tako, da je zagotovljeno zastopanje stranke, še posebej pa, da niso zamujeni prekluzivni roki. Založitev spisa zaradi selitve odvetnika ni razlog za vrnitev v prejšnje stanje zamujenega roka za vložitev pritožbe zoper akt prvostopnega sodišča.